**Kerékpártúra**

A szeptember 20-án megrendezett Ifjúsági nap keretében kerékpártúrán vettünk részt.

A túrára reggel 8 órától gyülekeztünk. A gyülekező a Tesco-val szembeni benzinkúti parkolójában volt. A kerékpártúrán 12 diák és 3 kísérő tanár vett részt. A kísérő tanárok a következők voltak: Lenti Zsolt, Nagy Zsolt és Péter Attila. Az indulás fél 9-kor volt. A Duna töltésen haladtunk az M9-es autópálya irányába. A túra hossza oda, vissza 36 km volt. Az idő viszonylag kellemes volt, reggel elég hűvösen indult a nap, majd szépen kisütött. A túra a Szent László hídig tartott, és vissza. Miután elértük a hidat tovább lehetett még menni, a Duna túlsó partján kb. 3 km-re a Sió zsilipet megtekinteni. 2 tanuló Péter Attila tanár úr kíséretével meg is nézte a Sió zsilipet. A többi diák korábban visszaindult a másik két kísérő tanárral.

A túra jó hangulatban telt, jól éreztük magunkat.

Bálint Márk, Salamon Balázs